Diari Oficial de la Generalitat Valenciana


Sumari del DOGV 7388, del 24-10-2014 (2014/9664)

RESOLUCIÓ de 22 d'octubre de 2014, del director de l'Agència Valenciana de Foment i Garantia Agrària, sobre la convocatòria de plans de reestructuració i reconversió de vinya per al període 2015-2018.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7388

Data del DOGV
:   24-10-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/9664


Data del document
:   22-10-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 22 d'octubre de 2014, del director de l'Agència Valenciana de Foment i Garantia Agrària, sobre la convocatòria de plans de reestructuració i reconversió de vinya per al període 2015-2018. [2014/9664]  
L'Orde 16/2013, de 29 de novembre, de la Conselleria de Presidència i Agricultura, Pesca, Alimentació i Aigua, establix les bases per a la concessió i gestió de les ajudes a plans de reestructuració i reconversió de vinya de la Comunitat Valenciana, en aplicació i desplegament de la legislació bàsica establida pel Reial Decret 548/2013, per a l'aplicació de les mesures del programa de suport 2014-2018 al sector vitivinícola espanyol.  
En la mencionada orde es despleguen determinats aspectes per a l'adaptació a les característiques de la Comunitat Valenciana del referit programa de suport al sector vitivinícola espanyol i es va establir el termini de presentació de sol·licituds de plans per al període 2014-2018 i de sol·licituds d'execució per a l'exercici 2014.  
Les necessitats del sector vitivinícola de la Comunitat Valenciana fan convenient la convocatòria de nous plans de reestructuració per al període 2015-2018 a l'empara del mencionat programa de suport al sector vitivinícola espanyol.  
En aplicació dels articles 1.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que a les presents ajudes, no els resulta aplicable l'article 107.1 del Tractat de Funcionament de la UE, atés que els fons destinats a finançar les actuacions previstes tenen un origen comunitari, en el marc de les previsions del R(CE) 1306/2013 del Parlament Europeu i del Consell de 17 de desembre de 2013 i de les previsions contingudes en l'article 139 del R(CE) 73/2009 del Consell, de 19 de gener i en l'article 88 del R(CE) 1698/2005, del Consell, de 20 de setembre de 2005.  
  
De conformitat amb el que disposen els article 47.3 del Decret Legislatiu de 26 juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i l'article 77.4.3 últim punt, de la Llei 14/2005, de 23 de desembre, i en atenció a la competència establida en l'article 13.1 del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, s'emet esta resolució.  
  
Primer. Termini de presentació dels plans 2015-2018 i sol·licituds d'execució 2015  
1. El termini de presentació de sol·licituds dels plans plurianuals de reestructuració i reconversió de vinya per al període 2015-2018 així com de sol·licituds d'execució anual en l'exercici 2015 començarà l'1 de novembre de 2014 i finalitzarà el dia 30 de novembre de 2014.  
  
2. Per a l'elaboració i la presentació de la sol·licitud del pla, s'utilitzarà preferentment l'aplicació informàtica (AGRORED) dissenyada a este efecte per la Conselleria de Presidència i d'Agricultura, Pesca, Alimentació i Aigua, disponible en les oficines comarcals i direccions territorials.  
3. D'acord amb el que disposa l'article 16 de l'Orde 16/2013 el termini per a la resolució de les sol·licituds de plans serà de sis mesos a partir de la finalització del termini de presentació de sol·licituds. Si en el mencionat termini no es dictara una resolució expressa, s'entendrà que ha sigut desestimada, de conformitat amb el que establix l'article 25.5 de la Llei 38/2003, de 17 de novembre, General de Subvencions.  
4. La resolució d'aprovació dels plans indicarà expressament que no implica compromís futur de gasto, el qual està supeditat a les disponibilitats financeres que per a cada exercici s'assignen a la Comunitat Valenciana per mitjà de conferència sectorial, segons el que preveuen els articles 27 i 28 del Reial Decret 548/2013, i a la verificació de les operacions finalitzades en cada any de sol·licitud de pagament.  
  
  
Segon. Crèdits pressupostaris als quals s'imputa la subvenció  
Els pagaments relatius a estes ajudes es faran al 100 % a càrrec del Fons Europeu Agrícola de Garantia (FEAGA), a través de l'Agència Valenciana de Foment i Garantia Agrària a càrrec de les línies pressupostàries corresponents al capítol VII de la, línia SE831000 (fons FEAGA), que corresponen a l'aplicació a la Comunitat Valenciana de la Política agrícola comunitària i s'efectuarà tenint en compte l'assignació de fons que corresponga a la Comunitat Valenciana.  
  
Tercer  
En tot allò no regulat expressament en esta disposició, caldrà ajustar-se al que disposa l'Orde 16/2013, de 29 de novembre, de la Conselleria de Presidència i Agricultura, Pesca, Alimentació i Aigua.  
  
Quart. Règim de recursos contra la present resolució de convocatòria  
  
D'acord amb el que disposa l'article 59.6.b de la Llei 30/1992, de Règim Jurídic de les Administracions Públiques i del Procediment Administratiu Comú, es publica la present resolució i tenint en compte el que disposa l'article 60.2 de la dita llei, s'especifica que en contra es pot interposar, basant-se en el que disposen els articles 116.1 i 109.d de la mencionada llei, recurs de reposició, davant del director de l'Agència Valenciana de Foment i Garantia Agrària, segons el que establix l'article 22.2 del Decret 123/2006, de 8 de setembre, pel qual s'aprova l'estatut de la mencionada agència. El recurs es podrà interposar en el termini d'un mes, en aplicació de l'article 117.1 de la Llei 30/1992, de Règim Jurídic de les Administracions Públiques i de Procediment Administratiu Comú, comptadors a partir de l'endemà de la publicació d'esta resolució en virtut de l'article 48.2 d'esta última llei.  
  
  
Valencia, 22 de octubre de 2014.- El director de l'Agència Valenciana de Foment i Garantia Agrària: Alfredo González Prieto.